Public procurement notice: Contract Notice
Published: 2022-04-08
Buyer: I/S Amager Ressourcecenter
Country: DK
Contract type: Supplies
Procedure: Open procedure
CPV classification: 42923000 | 42923200 | 50000000 | 72250000: System and support services | 72254100: Systems testing services
Estimated value: 62000000 DKK
Submission deadline: 2022-05-05
Award criteria: The most economic tender

Technical requirements: Udbuddet omfatter anskaffelse af en it-løsning, som kan understøtte driften af affaldsindsamlingen i Københavns Kommune som nærmere beskrevet i punkt II.2.4.
Udbuddet omfatter både en Rammeaftale, hvor ordregiver har mulighed for i aftaleperioden at anskaffe de omfattede ydelser, og en Leverancekontrakt for en initialleverance, som ordregiver forpligter sig til at indgå.
Indsamlingen af husholdningsaffald i Københavns Kommune har gennem en lang årrække været konkurrenceudsat. Københavns Kommunes Borgerrepræsentation vedtog den 18. september 2018 at hjemtage indsamlingen af husholdningsaffald i Københavns Kommune. I den forbindelse er ansvaret for indsamlingen blevet kompetenceoverdraget til Kunden, der således skal stå for tilrettelæggelse og implementering af organiseringen af indsamling husholdningsaffald i Københavns Kommune. Med kompetenceoverdragelsen overdrages ansvaret for indsamling og transport af affald fra private husstande, erhverv iblandet bolig og erhverv, haveforeninger samt offentlige og private virksomheder og institutioner, som er tilsluttet de af Københavns Kommunes fastsatte indsamlingsordninger.
På tidspunktet for kompetenceoverdragelsen var indsamlingen udbudt til private renovatører, men skal overgå til Kunden i takt med, at de nuværende kontrakter udløber. De første kontrakter hjemtages i foråret 2022 og vil herefter overgå til drift hos Kunden i etaper frem til 2024.
Det er desuden besluttet, at Københavns Kommune ønsker at køre et forsøg med automatisk tømningsregistrering, i form af både RFID-aflæsning samt vejning af affaldet på enkeltbeholderniveau. Forsøget med ATR køres på de ca. 20 køretøjer, som indsamler på Østerbro og Nørrebro. Disse kontrakter hjemtages pr. 1. august 2022.
Tømning skal her både registreres vha. RFID-aflæsning samt vejning af affaldet. Det forventes, at der vil blive indført automatisk tømningsregistrering i resten af Københavns Kommune (ca. 110 køretøjer), når de resterende kontrakter, der omfatter beholdertømninger, hjemtages den 1. maj 2023. Den endelige beslutning om udrulningsgraden af automatisk tømningsregistrering træffes dog først, når pilotprojektet på Østerbro og Nørrebro er afsluttet.
Kunden har derfor behov for en it-løsning, som kan understøtte driften af affaldsindsamlingen i Københavns Kommune, der muliggør:
- Nem indmeldelse af hændelser/afvigelser fra dagens ruter direkte i systemet – i dag foregår dette manuelt
- Opsamling af data fra automatisk tømningsregistrering i form af aflæsning af RFID-tag samt vægt af tømt affald på enkeltbeholderniveau
Rammeaftalen giver Kunden mulighed for i aftaleperioden at anskaffe de omfattede ydelser vedr. levering og installation af Systemer som en service til hændelsesregistrering, ruteplanlægning, tømningsregistrering og vejning samt Udstyr hertil. Systemerne skal kunne integreres med Affaldssystem København (ASK365), som er Københavns Kommunes system til håndtering af data vedr. indsamling af husholdningsaffald og vil være systemet, hvor stamdata findes, og hvor information til og fra Kundens system skal kunne udveksles.
I forbindelse med indgåelsen af Rammeaftalen forpligter ordregiver sig til at indgå en Leverancekontrakt for en initialleverance, der omfatter Systemer og Udstyr til 35 køretøjer. Heraf vil 15 køretøjer kun skulle understøttes til at håndtere hændelsesregistrering og ruteplanlægning, mens de resterende 20 skal kunne håndtere hændelsesregistrering, ruteplanlægning, tømningsregistrering og vejning samt Udstyr hertil.
Ordregiver forventer endvidere efter Rammeaftalens indgåelse at bestille Systemer og Udstyr til håndtering af hændelsesregistrering til ca. 90 køretøjer, der skal være klar til drift senest 1. maj 2023.
I henhold til Udbudslovens § 49, stk. 2 om opdeling i delkontrakter (opdel-eller-forklar-princippet) er det ordregivers vurdering, at Rammeaftalen ikke hverken it-strategisk, teknisk eller forretningsmæssigt er egnet til at opdele i særskilte delaftaler grundet behovet for én samlet løsning til systemunderstøttelse af den for udførelsen af affaldsindsamlingen nødvendige opgavevaretagelse.
Tilbudsgiver skal som en del af sit tilbud aflevere et ESPD, hvori tilbudsgiver skal afgive erklæringer om følgende forhold:
— Hvorvidt tilbudsgiver er omfattet af udelukkelsesgrundene i udbudslovens § 135, stk. 1-3 (obligatoriske udelukkelsesgrunde om deltagelse i kriminel organisation, bestikkelse, svig, terrorhandlinger, hvidvaskning, børnearbejde, ubetalt forfalden gæld mv.), og

Eligibility requirements: Tilbudsgiver skal som en del af sit tilbud aflevere et ESPD, hvori tilbudsgiver skal afgive erklæringer om følgende forhold: — Hvorvidt tilbudsgiver er omfattet af udelukkelsesgrundene i udbudslovens § 135, stk. 1-3 (obligatoriske udelukkelsesgrunde om deltagelse i kriminel organisation, bestikkelse, svig, terrorhandlinger, hvidvaskning, børnearbejde, ubetalt forfalden gæld mv.), og — Hvorvidt tilbudsgiver er omfattet af udelukkelsesgrundene i udbudslovens § 136 (obligatoriske udelukkelsesgrunde om interessekonflikter, konkurrencefordrejning, groft urigtige oplysninger mv.), og — Hvorvidt tilbudsgiver er omfattet af udelukkelsesgrundene i udbudslovens § 137, stk. 1, nr. 2 (vedrører konkurs, insolvens- eller likvidationsbehandling, rekonstruktion, indstillet erhvervsvirksomhed og lignende situationer), og — Hvorvidt tilbudsgiver er omfattet af udelukkelsesgrundene i udbudslovens § 137, stk. 1, nr. 5 (vedrører tidligere misligholdelse af en offentlig kontrakt), og — Hvorvidt tilbudsgiver er omfattet af udelukkelsesgrundene i udbudslovens § 137, stk. 1, nr. 6 (vedrører uretmæssig påvirkning af beslutningsproces mv.). Ordregiver kan kun tage erklæringer i betragtning, som afgives i ESPD, jf. udbudslovens § 148. Ved sammenslutninger af tilbudsgivere (konsortium) skal hver enkelt deltager i sammenslutningen vedlægge et særskilt ESPD, som omfatter ovennævnte erklæringer. Hvis tilbudsgiver baserer sig på andre enheders økonomiske/finansielle formåen og/eller teknisk/faglige formåen (f.eks. underleverandører eller enheder inden for samme koncern, herunder moder-, søster- eller datterselskaber), skal hver enkelt af disse enheder vedlægge et særskilt ESPD, som omfatter ovennævnte erklæringer.

Award value: 62000000